**ПРИЛОЖЕНИЕ №3.1.**

|  |  |  |  |  |  |  |
| --- | --- | --- | --- | --- | --- | --- |
| **Въпросник: Студена обработка на металите** | | | | | | |
| **№** | **въпрос** | **Отговор, съответстващ на приложимото законодателство**  **ДА / НЕ** | **нормативно основание** | **текст на нормативното основание** | **пример за добра практика / пояснение по правилното прилагане на нормативното основание** | **нормативно основание,**  **в ИС**  **ДА/НЕ** |
| 1. | Работните места, където се извършва механично обработване на метали, проектирани и изградени ли са така, че да не се застрашава безопасността и здравето на работещите? | Да | чл. 4, ал. 1 от Наредба № 3 от 23.03.2004 г. за осигуряване на здравословни и безопасни условия на труд при механично (студено) обработване на метали (ДВ, 31/2004) | Работните места, където се осъществява механично обработване на метали, се проектират, изграждат, съоръжават, пускат в експлоатация, експлоатират, контролират, поддържат и извеждат от експлоатация така, че работещите да извършват възложената им работа, без да се застрашават тяхната безопасност и здраве или безопасността и здравето на други лица, които могат да бъдат застрашени. | Помещенията и работните площадки са с размери и конфигурация, позволяващи ситуиране на използваните машини и оборудване, в т.ч. и помощни съоръжения, по начин който гарантира безопасността на работещите и други лица при извършване на последователността от операции за изпълнение на поставените задачи. Също така се гарантира наличие на безопасни зони за позициониране на работните места и безопасни пътища и подходи към тях. | Не |
| 2. | Възлагате ли работа, която включва специфичен риск на работещи без подходящи квалификация и умения? | Не | чл. 4, ал. 2 от Наредба № 3 от 23.03.2004 г. за осигуряване на здравословни и безопасни условия на труд при механично (студено) обработване на метали | Работа, която включва специфичен риск, се възлага само на работещи, които имат необходимата квалификация и умения, и се изпълнява в съответствие с указанията и писмените инструкции на работодателя. | Работодателят е отчел изискванията за квалификация и умения за съответния вид работа и ги е заложил в съответните длъжностни характеристики. Следят се сроковете на съответните документи за правоспособност и при необходимост работещите се изпращат своевременно на обучения за актуализация на тази правоспособност. | Да |
| 3. | Предоставил ли сте на работещите инструкции и указания, за безопасно извършване на работата? | Да | чл. 7, ал. 1, т. 2 от Наредба № 3 от 23.03.2004 г. за осигуряване на здравословни и безопасни условия на труд при механично (студено) обработване на метали | Работодателят предоставя на работещите инструкции и/или правила и указания, които трябва да се изпълняват за осигуряване на безопасността и здравето на всички, които могат да бъдат застрашени. | В близост до работните места са поставени, разписани инструкции за безопасна работа. Информацията, инструкциите, правилата и указанията са на ясен и разбираем за работещите език. | Не |
| 4. | Имате ли прагове или стръмни наклони на входовете и изходите на работните помещения? | Не | чл. 15 от Наредба № 3 от 23.03.2004 г. за осигуряване на здравословни и безопасни условия на труд при механично (студено) обработване на метали | Входовете и изходите на производствените помещения се изграждат без прагове и издатини и с наклон не по-голям от 5 %. | Входовете и изходите са без прагове и издатини, а когато това е конструктивно невъзможно, тези прагове и издатини са обезопасени чрез устойчиви и с нехлъзгаво покритие рампи или други конструктивни елементи. | Да |
| 5. | Закрепвате ли удобно и сигурно обработваните детайли? | Да | чл. 18 от Наредба № 3 от 23.03.2004 г. за осигуряване на здравословни и безопасни условия на труд при механично (студено) обработване на метали | Обработваните детайли се закрепват удобно и сигурно. | Осигуряване на процеса със съответните защити – затваряне на силовата захранваща верига само след захващане на обработвания детайл/заготовка в съответното приспособление.  Понякога, с цел намаляване на времето за обработване на детайла работниците не ги захващат с необходимите приспособления а ги държат с ръка (например: детайл, разпробиван на колонна бормашина не се позиционира със съответната стяга, а се държи с ръка по време на свредловането, което от своя страна понякога генерира много висок въртящ момент, способен да завърти детайла и да нарани работника). | Да |
| 6. | Има ли защитни ограждения и/или блокировки, непозволяващи случайно натискане на педала, при педално управление? | Да | чл. 20, ал. 1 от Наредба № 3 от 23.03.2004 г. за осигуряване на здравословни и безопасни условия на труд при механично (студено) обработване на метали | При педално управление на машините и съоръженията се осигуряват защитни ограждения и блокировки, непозволяващи случайно натискане на педала. | Педала е защитен с предпазен кожух, непозволяващ неволно натискане. Защитни ограждания се осигуряват и за лостови и други системи, които препредават командното движение. | Да |
| 7. | Извършвате ли настройки, ремонти или почистване по време на работа на машините? | Не | чл. 28, ал. 1 от Наредба № 3 от 23.03.2004 г. за осигуряване на здравословни и безопасни условия на труд при механично (студено) обработване на метали | По време на работа на машините не се допуска почистване на инструментите и на машините и извършване на ремонти. | Освобождаването на приспособленията, детайлите и режещите инструменти се извършва посредством подходящи инструменти и само при спряна машина. На командните и/или пусковите устройства се поставят табели, предупреждаващи да не се пуска захранването/машината тъй като се извършват ремонтни дейности. При работа на работното оборудване не се допуска отваряне на капаците на електрическите и щекерните табла и извършването на монтажно-демонтажни или настроечни работи при включени към електрическата мрежа машини и линии. | Да |
| 8. | Извършвате ли ремонти по тръбопроводни инсталации, когато те се намират под налягане? | Не | чл. 28, ал. 3 от Наредба № 3 от 23.03.2004 г. за осигуряване на здравословни и безопасни условия на труд при механично (студено) обработване на метали | Не се извършват ремонти и преустройства на вентили, тръбопроводи и съединения по тях и на съставни части на работно оборудване, когато се намират под налягане. | Преди извършване на ремонти и преустройства на вентили, тръбопроводи и съединения по тях, се вземат мерки за освобождаване на налягането, поставяне на „заглушки“ при необходимост, и едва когато ръководителя на тези работи се убеди, че отсъства налягане разрешава започване на ремонтните работи или преустройствата на системите. | Да |
| 9. | Използвате ли режещи инструменти и приспособления, които осигуряват безопасно и свободно отвеждане на стружките? | Да | чл. 30 от Наредба № 3 от 23.03.2004 г. за осигуряване на здравословни и безопасни условия на труд при механично (студено) обработване на метали | Използват се режещи инструменти и приспособления, като осигуряват безопасно и свободно отвеждане на стружките. | Работещите или техните преки ръководители трябва да имат необходимите знания за избор на съответните, за параметрите на обработката, режещи инструменти и необходимите допълнителни приспособления за отвеждане на стружката. Приоритетно се избират параметри (например: скорост и дълбочина на струговане, недопускащи непрекъсната/нечупеща се стружка). | Не |
| 10. | Взели ли сте мерки при работа на работното оборудване да не се допуска директният или посредством други средства допир до въртящи се части на машините? | Да | чл. 33, т. 2 от Наредба № 3 от 23.03.2004 г. за осигуряване на здравословни и безопасни условия на труд при механично (студено) обработване на метали | При работа на работното оборудване не се допуска директният или посредством други средства допир до въртящи се части на машините и линиите. | Изградени са допълнителни прегради или други системи, възпрепятстващи възможността за директен допир или посредством други средства допир до въртящите се части на машините и линиите в зоните където обичайно се намират работещите или други лица или биха могли да попаднат в опасната зона по някаква „непроизводствена“ причина. | Не |
| 11. | Използвате ли режещи инструменти и приспособления с подбити или износени конусни опашки? | Не | чл. 37 от Наредба № 3 от 23.03.2004 г. за осигуряване на здравословни и безопасни условия на труд при механично (студено) обработване на метали | Режещи инструменти и приспособления с подбити или износени конусни опашки не се използват. | Наличие и прилагане на добре работеща система/процедура в предприятието за замяна на износени или повредени инструменти, без да се прилагат модели за санкция на работещите при износване/повреждане не по тяхна вина/ на инструментите. | Да |
| 12. | Пускате ли в действие машините, без оглед на това, че на подвижните им части, се намират монтажни или измервателни инструменти (ключове, чукове, шублери, индикаторни часовници и др.)? | Не | чл. 40 от Наредба № 3 от 23.03.2004 г. за осигуряване на здравословни и безопасни условия на труд при механично (студено) обработване на метали | Не се пускат в действие машини, когато на подвижните им части, на приспособления, режещи инструменти или ограждения се намират монтажни или измервателни инструменти (ключове, чукове, шублери, индикаторни часовници и др.). | Работещите са информирани и им се осъществява контрол, гарантиращ че не се оставят измервателни инструменти и ключове върху елементи от конструкцията в близост до въртящи се работни органи по време на работа на машината. Например поставяне върху корпуса на струга, непосредствено над въртящия се шпиндел или върху супорта на шублери, ключове, чукове и др. | Не |
| 13. | Почиствате ли със сгъстен въздух работните места, работното оборудване, заготовките, замърсените лични предпазни средства и работното облекло? | Не | чл. 41 от Наредба № 3 от 23.03.2004 г. за осигуряване на здравословни и безопасни условия на труд при механично (студено) обработване на метали | Работните места, работното оборудване, заготовките и личните предпазни средства, включително работно облекло, не се почистват със сгъстен въздух. | Недопустимо е почистването на работните места, работното оборудване, заготовките, замърсените лични предпазни средства и работното облекло със сгъстен въздух, тъй като това крие риск от попадане в очите на чужди тела, вдишване на вредни вещества и др. неблагоприятни за здравето ефекти. | Не |
| 14. | Вашите работници отстраняват ли стружките само с куки, магнитни четки или други спомагателни инструменти? | Не | чл. 43, ал. 1 от Наредба № 3 от 23.03.2004 г. за осигуряване на здравословни и безопасни условия на труд при механично (студено) обработване на метали | Стружките се отстраняват с куки, магнитни четки или други спомагателни инструменти. | Недопустимо е отстраняването им с ръце, дори и с ръкавици. | Да |
| 15. | Допускате ли да се работи с неприбрана дълга коса, неприбрано работно облекло и с ръкавици при машини с въртящи се обработвани детайли или инструменти? | Не | чл. 43, ал. 2 от Наредба № 3 от 23.03.2004 г. за осигуряване на здравословни и безопасни условия на труд при механично (студено) обработване на метали | Не се работи с неприбрана дълга коса, неприбрано работно облекло и с ръкавици при машини с въртящи се обработвани детайли или инструменти. | Неприбраната дълга коса, свободните широки ръкави и работата с ръкавици при машини с въртящи се обработвани детайли или инструменти е причина за не-малко трудови инциденти. | Да |
| 16. | Осигурили ли сте плъзгачът на пресите срещу самоволно спускане след спиране или изключване на машината? | Да | Т. 1 от Приложение № 2 към чл. 6 от Наредба № 3 от 23.03.2004 г. за осигуряване на здравословни и безопасни условия на труд при механично (студено) обработване на метали | Плъзгачът на пресите е осигурен срещу самоволно спускане след спиране, както и след изключване на машината. | Редовно извършване на периодичен преглед и тестване. Повишаване нивото на сигурност може да бъде постигнато с ангажимент за писмено отразяване резултата от прегледа в дневник. | Не |
| 17. | Пресите Ви имат ли предпазители (блокировки) срещу претоварване при работа и устройства за освобождаване при заклинване? | Да | Т. 2 от Приложение № 2 към чл. 6 от Наредба № 3 от 23.03.2004 г. за осигуряване на здравословни и безопасни условия на труд при механично (студено) обработване на метали | Пресите имат предпазители (блокировки) за предпазване от претоварване при работа и устройства за освобождаване при заклинване. | Редовно извършване на периодичен преглед и тестване. Повишаване нивото на сигурност може да бъде постигнато с ангажимент за писмено отразяване резултата от прегледа в дневник. | Не |
| 18. | Пресите Ви имат ли приспособления, недопускащи попадането на части от тялото на работещия до работното им пространство? | Да | Т. 3 от Приложение № 2 към чл. 6 от Наредба № 3 от 23.03.2004 г. за осигуряване на здравословни и безопасни условия на труд при механично (студено) обработване на метали | Пресите имат приспособления, недопускащи попадането на част от тялото на работещия до работното им пространство, но не са препятствие за наблюдението му. Като такива се използват:  3.1. устройства за автоматично и полуавтоматично подаване на заготовки или детайли в щанците и за отстраняване на детайлите и на отпадъците от работното пространство;  3.2. устройства, позволяващи включване на пресата само след покриване на работното пространство на пресата с ограждения;  3.3. фотоелементна защита или други устройства, които автоматично изключват пресата, когато част от тялото на работещия е в работното пространство на пресата;  3.4. пускови устройства, които се включват само с двете ръце;  3.5. устройства, които принудително отстраняват ръцете на работещия от работното пространство при хода на плъзгача надолу;  3.6. други устройства и приспособления, които в зависимост от конструкцията на пресите не допускат попадане на част от тялото на работещия в работната зона. | Въпреки, че законодателят поставя допълнително условие тези приспособления да не са препятствие за наблюдението на работното пространство, първостепенно за безопасността е изпълнението на условието за недопускане на попадането на част от тялото на работещия до опасната зона. Възможни са и са приложими в такива случаи допълнителни технически решения за наблюдение (например: видеонаблюдение) на работната зона. | Не |
| 19. | Пусковите устройства за задействане с две ръце разположени ли са на такова разстояние едно от друго, което позволява задействането им с една ръка? | Не | Т. 6 от Приложение № 2 към чл. 6 от Наредба № 3 от 23.03.2004 г. за осигуряване на здравословни и безопасни условия на труд при механично (студено) обработване на метали | Пусковите устройства за задействане с две ръце са разположени на такова разстояние едно от друго, което не позволява задействането им с една ръка. | Трябва своевременно и безкомпромисно да се пресичат всички опити на работниците да шунтират едното пусково устройство (например: чрез заклинване на единия бутон). Необходим е строг и постоянен контрол от страна на преките ръководители. | Не |
| 20. | Освобождавате ли налягането на пневматичният или хидравличният буфер преди всяко извършване на монтаж и демонтаж на щанците на пресите? | Да | Т. 8 от Приложение № 2 към чл. 6 от Наредба № 3 от 23.03.2004 г. за осигуряване на здравословни и безопасни условия на труд при механично (студено) обработване на метали | Не се извършва монтаж и демонтаж на щанци от пресите, когато пневматичният или хидравличният буфер се намира под налягане. | Подмяната на щанците се извършва под прякото наблюдение на отговорния ръководител при спазване на това изискване или тези манипулации се извършва от определено от работодателя лице с необходимите знания и опит. | Не |
| 21. | Осигурили ли сте стабилността на закрепването на устройствата за размотаване и намотаване на лентов материал на рула? | Да | Т. 12 от Приложение № 2 към чл. 6 от Наредба № 3 от 23.03.2004 г. за осигуряване на здравословни и безопасни условия на труд при механично (студено) обработване на метали | Закрепването на устройствата за размотаване и намотаване на лентов материал на рула е стабилно. | Устройствата за размотаване и намотаване на лентов материал на рула трябва да са осигурени срещу самоволно размотаване. Поставянето на рулата в устройствата за размотаване и свалянето им от устройствата за намотаване се извършва с помощта на подходящи товароподемни съоръжения. | Не |
| 22. | Извършвате ли по време на движение на пресовите автомати ръчно мазане на обработващите инструменти? | Не | Т. 16.2 от Приложение № 2 към чл. 6 от Наредба № 3 от 23.03.2004 г. за осигуряване на здравословни и безопасни условия на труд при механично (студено) обработване на метали | По време на движение на машините не се допуска ръчно мазане на обработващите инструменти. | Това е допустимо само при неавтоматични преси или в ръчен режим на автоматичните преси. | Не |

Илюстрации към въпросника:

1. **Към въпрос 3 - Две илюстрации:**

1.1. Лоша практика: Производствения директор /има бадж с наименование на позицията му/ подава на работника /човече с работен комбинезон и шапка – зацапани с петна от масло/ писмена инструкция за безопасна работа. Двете лица се намират до струг – работника в средата /на работното място/, а директора в костюм, прав и леко в страни от струга, подава лист на който е отбелязано с лупичка и извадено отстрани изображение на инструкция. Инструкцията е с китайски йероглифи, а работника с една ръка я взема, а с другата се почесва по главата, а над главата му три знака в последователност: „?“, „!“ и „!“. Чек „Х”

1.2. Добра практика: Същият сценарий но работника е доволен, не се чеше по главата, инструкцията е поставена на табло до струга и е на български език. Чек „V”

1. **Към въпрос 4 – Една илюстрация:**

2.1. Мотокар приближава отвън към вход на цех. Нивото на пода на цеха е малко над външното ниво (пред цеха). С „лупичка“ е показана рампа с наклон по-малък от 5 % (показан е ъгъл от 4 %).

1. **Към въпрос 5 – Две илюстрации:**

3.1. Лоша практика: Показана е работната зона на колонна бормашина. Работник придържа с едната ръка детайл, поставен *върху* паралелна стяга, а с другата ръка държи лоста на машината за вертикален ход (около свредлото има въртелива стрелка, указваща въртенето на свредлото). Чек „Х”

3.2. Добра практика: Същата ситуация, но детайла е захванат в паралелната стяга и ръката на работника е свободна (другата е отново на лоста на машината). Чек „V”

1. **Към въпрос 15 – Две илюстрации:**

4.1. Лоша практика: Работник с неприбрана дълга коса работи на струг – надвесен над въртящия се шпиндел, който е захванал върха на косата. Чек „Х”

4.2. Добра практика: Същата ситуация, но работникът е с прибрана в шапката коса, отново надвесен над шпиндела. Чек „V”